لچّہ : زھیرءِ پشدر
آستینک ءَ ھژدیاے لیب ءَ انت اھوتی
اُرجینءَ واھگانی وش واب انت بے وسی
توجیلے سر بہ کشّیت کد پہ منی غماں
ریپیناں داں کدین ءَ جندءَ پہ بنگ، کیپ
میچل اے زندمانی ھیداں اُمیت ے ءِ
شپ شھمیں سکیاناں ماننت نہردگ ے
توراتءِ واجہارا پاد تراپ دنت فرعون
لاپ لشکریں یزیدءَ سنگ ے سراکپات
اے زلمءُ زالمی چہ لک سالءَ پیسرانت
گھگیرءُکس مہ لیک ایں عادت گوں ھرکسءَ
نکسیں زھیرءُ دردءِ ملّاں من ملپداں
ترانگیج کہ ترانگبینءَ موسی دات عزت ے
غم پشدرءَ زھیرئے چاریتءُ ٹہک دنت
اوتاگ ءِ تاک ےِ بوتکگ چاریت ندارگءَ
ترانگ مئے سیادئے چُکے مولم مئے وارس ے
شیطان ءِ چُکءَ دوشی کئی میزئیتگ سرا
مُلا ے مودگ ءَ انت سنٹیں نپادے ءَ
رھگیرے کوھمرادئے مستءُ جلالی انت
جے کے ھیالءِ چوگان بے براتءَ ھلاس